NEUVOSTON ASETUS (ETY) N:o 3487/80,
annettu 22 päivänä joulukuuta 1980,
sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä annetun asetuksen (ETY) N:o 1035/77 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon vuoden 1979 liittymisasiakirjan ja erityisesti sen 146 artiklan 2 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 1035/77() säädetään, että jalostajille myönnetään taloudellista korvausta yhteisöstä peräisin olevista sitruunoista, jotka jalostajat ostavat III laatuluokan ostohinnan perusteella lasketulla vähimmäishinnalla, korotettuna 15 prosentilla perushinnasta; Italian markkinoiden sulkemisesta johtuen tämä järjestelmä on rajoitettu tuotemääriin, jotka joutuvat kilpailemaan kolmansista maista tuotujen samanlaisten tuotteiden kanssa, ja
Kreikan liittymishetkellä soveltamaan tuontijärjestelmään ei kuulu rajoitustoimenpiteitä; tämän vuoksi on syytä muuttaa asetus (ETY) N:o 1035/77 siten, että Kreikan tuotanto voi saada taloudellista korvausta jalostettujen kreikkalaisten sitruunoiden kokonaismääristä, lukuun ottamatta niitä, jotka on tarkoitettu Italian markkinoilla kaupan pidettävän mehun valmistukseen,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1035/77 2 artiklan kolmas kohta seuraavasti:
"Korvausta myönnetään:
P muualla kuin Italiassa sijaitsevan teollisuuden osalta edellä mainitulla vähimmäisostohinnalla ostetuille yhteisöstä peräisin oleville tuotteille, jotka on käytetty muualla kuin Italiassa kaupan pidettävän mehun tuotantoon,
P Italiassa sijaitsevan teollisuuden osalta 85 prosentin osuudelle vähimmäishinnalla ostettuja yhteisöstä peräisin olevia tuotteita. Korvausta myönnetään kuitenkin suuremmalle prosenttimäärälle näitä tuotteita, jos asianomainen jalostaja osoittaa, että tämä on tiettynä markkinointivuonna myynyt muualle kuin Italiaan enemmän kuin 85 prosenttia kaupan pitämänsä mehun kokonaismääristä."
2 artikla
Tämä asetus tulee voimaan 1 päivänä tammikuuta 1981.
Sitä sovelletaan ainoastaan tästä päivästä tehtyihin jalostussopimuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1981.